For første gang nogensinde holdt den siddende statsminister, Mette Frederiksen (S) åbningstalen til dette års Naturmøde i Hirtshals, der forløber fra den 11 til 13. maj. - Det er vigtigt af flere årsager. Men det er virkelig godt, at der er så mange mennesker, som går op i naturen, som dyrker fællesskabet, og som har lyst til at ofre noget for, at vi får en bedre natur, fortalt statsministeren til TV2 Nord. For lederen af Naturmødet var statsministeren ja tak til invitationen også noget helt særligt. -	Det betyder rigtig meget, da det er med til at blåstemple naturmødet som det sted, hvor alle med en mening om naturen gerne skal hen for at være med, fortæller Leif Lund Jakobsen. Se hele interviewet med Mette Frederiksen herunder: Mere plads til naturen Under åbningstalen kom statsministeren både med politiske perspektiver og ønsker, men først kom hun med en opsang til brugen af naturen foran de deltagende. - Det er på grund af os mennesker, at naturen er under et alt for stort pres, åbnede Mette Frederiksen talen. -	Vi giver ikke naturen den plads, som den skal bruge, derfor skal den natur, som vi kommer fra og har brug for have meget mere plads, fastslog hun. Statsministeren sidder på nuværende tidspunkt i en SVM-regering, og i løbet af åbningstalen kom hun derfor også ind på regeringens fire vigtigste punkter for, hvordan regeringen ønsker at forbedre den danske natur. På listen stod både et ønske om en samlet lov for natur og biodiversitet, et ønske om at etablere en skov på størrelse med Lolland, Falster og Bornholm tilsammen, etablering af de 15 naturnationalparker og ønske om yderligere fem, og endeligt et ønske om at udtage 100.000 hektar af lavbundsjorden af driften. Der ventes op mod 30.000 besøgende til Naturmødet. Se hele åbningstalen til dette års naturmøde herunder:
Der ventes op mod 30.000 besøgende til Naturmødet.